Shahed 136

Shahed 136 ir Irānā ražots tāla darbības rādiusa militārais drons.

Drona kopējais garums ir aptuveni 3 metri, spārnu platums — nedaudz vairāk par 2 metriem, tas sver aptuveni 200 kg. Lādiņa svars ir 40—50 kg. Viena drona cena ir no 20 000 līdz 50 000 eiro. Darbības rādiuss ir 1000—2000 kilometru.

Saskaņā ar militārā analītiķa Breta Frīdmena (Brett Friedman) teikto, Shahed-136 kravnesība ir aptuveni 40 kg sprāgstvielu (salīdzinājumam — tipiskā M795 155 mm artilērijas lādiņa kravnesība ir 11 kg sprāgstvielu). Tādējādi viens Shahed-136 nes vairāk nekā trīs M795 sprāgstvielu lādiņus.

 2022. gada Krievijas iebrukums Ukrainā 
Shahed 136 plaši izmanto Krievijas iebrukumā Ukrainā ar nosaukumu Герань-2. 2023. gadā Krievija sāka izmantot Tatarstānas Alabugas rūpnīcā ražotu šī drona versiju. Līdz 2022. gada novembra sākumam Krievija bija izmantojusi aptuveni 400 Shahed-136. Militārie eksperti norāda, ka lielāko daļu no tiem notrieca Ukrainas iznīcinātāji un pretgaisa artilērijas uguns. Līdz 2023. gada februāra sākumam, pēc Ukrainas Gaisa spēku datiem, bija notriekti vairāk nekā 540 dronu.

2024. gada septembrī izplatījās ziņa, ka Krievijas militārā rūpniecība uzbrukumiem Ukrainai kopš 2023. gada sākusi ražot jaunu šī drona versiju ar nosaukumu "Harpija-A1" (Гарпия-A1), kurā izmanto Ķīnā ražotus dzinējus.Medijs: Krievija izmanto Ķīnas dzinējus bezpilota lidaparātu ražošanā lsm.lv 2024. gada 14. septembrī

 Atsauces 

 Ārējās saites 

Kategorija:Irānas ieroči
Kategorija:Krievijas ieroči
Kategorija:Krievijas 2022. gada iebrukums Ukrainā